  Анжелика Тихонова корреспондент 16-тӥ толсурлы Удмуртиын коронавирус инфекциен черлан 208 выль учыръёсты пусйизы. Со сярысь элькунысь оперативной штаб ивортӥз. Висёнзы Ижкарын 90 улӥсьёслэн зэмаз, Глазкарын – 18, Воткаын – 14, Пичи Пурга ёросын – 13, Ува, Якшур-Бӧдья ёросъёсын – быдэн 11, Можгаын, Кизнер, Красногорск, Сьӧлта, Сюмси ёросъёсын – быдэн вить, Дэри, Алнаш, Кез ёросъёсын – быдэн ньыль, Можга, Шаркан ёросъёсын – быдэн куинь, Глаз, Грак ёросъёсын – быдэн кык, Юкаменск, Вотка, Вавож, Балезино ёросъёсын – быдэн одӥг. 177 мурт йӧназ, ньыль адями кулӥз. Воргоронъёслы 80, 78 но 85 арес вал, нылкышнолы – 88 арес. Туннэ нуналлы Удмуртиын выль коронавирус инфекциен черлан 16 сюрс 658 учыр лабораториосын зэматэмын. 13 сюрс 46 адями йӧназ, 277 мурт кулӥз. Та дыре 182 висисьёслэн тазалыксы секыт лыдъяське. Оглом элькунын коронавируслы 695 сюрс 459 эскеронъёс ортчытӥзы, берло нуналэ – 1 сюрс 880.  Тегъёс: Тазалык Ижкар висён Удмуртия коронавирус  